# Europos Sąjungos L 196/2021

| | ISSN 1977-0723 |
| --- | --- |
| Europos Sąjungos
  oficialusis leidinys | L 196 |
| | |
| Leidimas lietuvių kalba | Teisės aktai | 64 metai2021m. birželio 3d. |

ISSN 1977-0723

Europos Sąjungos

oficialusis leidinys

L 196

Leidimas lietuvių kalba

Teisės aktai

64 metai2021m. birželio 3d.

---

| Turinys | | II   Ne teisėkūros procedūra priimami aktai | Puslapis |
| --- | --- | --- | --- |
| | | GAIRĖS |
| | * | 2021 m. gegužės 6 d. Europos Centrinio Banko gairės (ES) 2021/889, kuriomis iš dalies keičiamos Gairės (ES) 2015/510 dėl Eurosistemos pinigų politikos sistemos įgyvendinimo (ECB/2021/23) | 1 |

Turinys

II   Ne teisėkūros procedūra priimami aktai

Puslapis

GAIRĖS

*

2021 m. gegužės 6 d. Europos Centrinio Banko gairės (ES) 2021/889, kuriomis iš dalies keičiamos Gairės (ES) 2015/510 dėl Eurosistemos pinigų politikos sistemos įgyvendinimo (ECB/2021/23)

1

| LT | Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.
  Visų kitų aktų pavadinimai spausdinami ryškesniu šriftu ir prieš juos dedama žvaigždutė. |
| --- | --- |

LT

Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.

Visų kitų aktų pavadinimai spausdinami ryškesniu šriftu ir prieš juos dedama žvaigždutė.

---

II Ne teisėkūros procedūra priimami aktai

GAIRĖS

| 2021 6 3 | LT | Europos Sąjungos oficialusis leidinys | L 196/1 |
| --- | --- | --- | --- |

2021 6 3

LT

Europos Sąjungos oficialusis leidinys

L 196/1

---

EUROPOS CENTRINIO BANKO GAIRĖS (ES) 2021/889

2021 m. gegužės 6 d.

kuriomis iš dalies keičiamos Gairės (ES) 2015/510 dėl Eurosistemos pinigų politikos sistemos įgyvendinimo (ECB/2021/23)

EUROPOS CENTRINIO BANKO VALDANČIOJI TARYBA,

atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,

atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 9 straipsnio 2 dalį, 12 straipsnio 1 dalį, 14 straipsnio 3 dalį, 18 straipsnio 2 dalį ir 20 straipsnio pirmą pastraipą,

kadangi:

| (1) | siekiant bendros pinigų politikos, reikia apibrėžti priemones ir procedūras, kurias Eurosistema naudoja siekdama įgyvendinti šią politiką vienodai valstybėse narėse, kurių valiuta yra euro; |
| --- | --- |

(1)

siekiant bendros pinigų politikos, reikia apibrėžti priemones ir procedūras, kurias Eurosistema naudoja siekdama įgyvendinti šią politiką vienodai valstybėse narėse, kurių valiuta yra euro;

| (2) | nuosavų lėšų reikalavimų laikymasis yra būtina sąlyga vertinant, ar įstaigos yra finansiškai patikimos pagal Europos Centrinio Banko gairių (ES) 2015/510 (ECB/2014/60) (1) 55 straipsnio c punktą; |
| --- | --- |

(2)

nuosavų lėšų reikalavimų laikymasis yra būtina sąlyga vertinant, ar įstaigos yra finansiškai patikimos pagal Europos Centrinio Banko gairių (ES) 2015/510 (ECB/2014/60) (1) 55 straipsnio c punktą;

| (3) | remiantis Europos Parlamento ir Tarybos reglamento (ES) Nr. 575/2013 (2) 92 straipsnio 1 dalimi kredito įstaigoms taikomi šie nuosavų lėšų reikalavimai: bendro 1 lygio nuosavo kapitalo pakankamumo koeficientas, 1 lygio kapitalo pakankamumo koeficientas, bendras kapitalo pakankamumo koeficientas. Nuo 2021 m. birželio 28 d. kredito įstaigoms bus taikomas papildomas nuosavų lėšų reikalavimas, t. y. sverto koeficientas, nustatytas pagal Europos Parlamento ir Tarybos reglamento (ES) 2019/876 (3) 1 straipsnio 46 punktą kartu su to reglamento 3 straipsnio 2 dalimi; |
| --- | --- |

(3)

remiantis Europos Parlamento ir Tarybos reglamento (ES) Nr. 575/2013 (2) 92 straipsnio 1 dalimi kredito įstaigoms taikomi šie nuosavų lėšų reikalavimai: bendro 1 lygio nuosavo kapitalo pakankamumo koeficientas, 1 lygio kapitalo pakankamumo koeficientas, bendras kapitalo pakankamumo koeficientas. Nuo 2021 m. birželio 28 d. kredito įstaigoms bus taikomas papildomas nuosavų lėšų reikalavimas, t. y. sverto koeficientas, nustatytas pagal Europos Parlamento ir Tarybos reglamento (ES) 2019/876 (3) 1 straipsnio 46 punktą kartu su to reglamento 3 straipsnio 2 dalimi;

| (4) | todėl reikėtų atitinkamai iš dalies pakeisti Gaires (ES) 2015/510 (ECB/2014/60), |
| --- | --- |

(4)

todėl reikėtų atitinkamai iš dalies pakeisti Gaires (ES) 2015/510 (ECB/2014/60),

PRIĖMĖ ŠIAS GAIRES:

1 straipsnis

Daliniai pakeitimai

Gairių (ES) 2015/510 (ECB/2014/60) 158 straipsnio 2 ir 3 dalys pakeičiamos taip:

„2.   Kitų sandorių šalių, kurioms taikoma priežiūra pagal 55 straipsnio b punkto i papunktį, tačiau kurios neatitinka Reglamente (ES) Nr. 575/2013 nustatytų nuosavų lėšų reikalavimų individualiai ir (arba) konsoliduotai pagal priežiūros reikalavimus, ir kitų sandorių šalių, kurioms taikoma panaši priežiūra, kaip numatyta 55 straipsnio b punkto iii papunktyje, tačiau kurios neatitinka reikalavimų, panašių į Reglamente (ES) Nr. 575/2013 nustatytus nuosavų lėšų reikalavimus, individualiai ir (arba) konsoliduotai, galimybė naudotis Eurosistemos pinigų politikos operacijomis automatiškai apribojama atsargumo sumetimais. Apribojimas atitinka galimybės naudotis Eurosistemos pinigų politikos operacijomis lygį tuo metu, kai Eurosistemai pranešama apie tokį reikalavimų nesilaikymą. Šis ribojimas nepažeidžia jokios kitos tolesnės diskrecinės priemonės, kurios gali imtis Eurosistema. Jei nuosavų lėšų reikalavimų laikymasis nebuvo atkurtas taikant tinkamas ir savalaikes priemones ne vėliau kaip per 20 savaičių nuo duomenų rinkimo ataskaitinės datos, kai buvo nustatytas reikalavimų nesilaikymas, kitoms sandorių šalims automatiškai sustabdoma galimybė naudotis Eurosistemos pinigų politikos operacijomis atsargumo sumetimais.

3.   Eurosistema, vertindama kitos sandorio šalies finansinį patikimumą pagal 55 straipsnio c punktą ir nedarydama poveikio bet kokioms kitoms diskrecinėms priemonėms, gali atsargumo sumetimais laikinai apriboti šių kitų sandorių šalių teisę dalyvauti Eurosistemos pinigų politikos operacijose:

| a) | kitų sandorių šalių, kurių kapitalo pakankamumo ir (ar) sverto koeficientų informacija pagal Reglamentą (ES) Nr. 575/2013 yra neišsami ar nėra pateikta atitinkamam NCB ir ECB laiku, tačiau ne vėliau kaip per 14 savaičių nuo atitinkamo ketvirčio pabaigos; |
| --- | --- |

a)

kitų sandorių šalių, kurių kapitalo pakankamumo ir (ar) sverto koeficientų informacija pagal Reglamentą (ES) Nr. 575/2013 yra neišsami ar nėra pateikta atitinkamam NCB ir ECB laiku, tačiau ne vėliau kaip per 14 savaičių nuo atitinkamo ketvirčio pabaigos;

| b) | kitų sandorių šalių, kurios neprivalo teikti duomenų apie kapitalo pakankamumo ir sverto koeficientus pagal Reglamentą (ES) Nr. 575/2013, tačiau kurių panaši informacija, kaip numatyta 55 straipsnio b punkto iii papunktyje, yra neišsami ar nėra pateikta atitinkamam NCB ir ECB laiku, tačiau ne vėliau kaip per 14 savaičių nuo atitinkamo ketvirčio pabaigos. |
| --- | --- |

b)

kitų sandorių šalių, kurios neprivalo teikti duomenų apie kapitalo pakankamumo ir sverto koeficientus pagal Reglamentą (ES) Nr. 575/2013, tačiau kurių panaši informacija, kaip numatyta 55 straipsnio b punkto iii papunktyje, yra neišsami ar nėra pateikta atitinkamam NCB ir ECB laiku, tačiau ne vėliau kaip per 14 savaičių nuo atitinkamo ketvirčio pabaigos.

Galimybė naudotis atkuriama, kai tik atitinkama informacija pateikiama atitinkamam NCB ir nustatoma, kad kita sandorio šalis atitinka finansinio patikimumo kriterijų pagal 55 straipsnio c punktą. Jei atitinkama informacija nepateikiama ne vėliau kaip per 20 savaičių nuo atitinkamo ketvirčio pabaigos, kitos sandorio šalies galimybė naudotis Eurosistemos pinigų politikos operacijomis automatiškai sustabdoma atsargumo sumetimais.“

2 straipsnis

Įsigaliojimas ir įgyvendinimas

1.   Šios gairės įsigalioja tą dieną, kai apie jas pranešama valstybių narių, kurių valiuta yra euro, nacionaliniams centriniams bankams.

2.   Valstybių narių, kurių valiuta yra euro, nacionaliniai centriniai bankai imasi reikiamų priemonių šioms gairėms vykdyti ir jas taikyti nuo 2021 m. birželio 28 d. Jie praneša Europos Centriniam Bankui apie su šiomis priemonėmis susijusius tekstus ir priemones ne vėliau kaip iki 2021 m. birželio 1 d.

3 straipsnis

Adresatai

Šios gairės skirtos visiems Eurosistemos centriniams bankams.

Priimta Frankfurte prie Maino 2021 m. gegužės 6 d.

ECB valdančiosios tarybos vardu

ECB Pirmininkė

Christine LAGARDE

---

(1)  
  2014 m. gruodžio 19 d. Europos Centrinio Banko gairės (ES) 2015/510 dėl Eurosistemos pinigų politikos sistemos įgyvendinimo (Bendrųjų dokumentų gairės) (ECB/2014/60) (OL L 91, 2015 4 2, p. 3).

1

(2)  
  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).

2

(3)  
  2019 m. gegužės 20 d. Europos Parlamento ir Tarybos reglamentas (ES) 2019/876, kuriuo iš dalies keičiamos Reglamento (ES) Nr. 575/2013 nuostatos, susijusios su sverto koeficientu, grynojo pastovaus finansavimo rodikliu, nuosavų lėšų ir tinkamų įsipareigojimų reikalavimais, sandorio šalies kredito rizika, rinkos rizika, pagrindinių sandorio šalių pozicijomis, kolektyvinio investavimo subjektų pozicijomis, didelėmis pozicijomis, ataskaitų teikimo ir informacijos atskleidimo reikalavimais, ir Reglamentas (ES) Nr. 648/2012 (OL L 150, 2019 6 7, p. 1).

3

---